open-index/open-wikipedia-markdown huggingface dataset:
அரசியல்சட்ட முடியாட்சி

**அரசியல்சட்ட முடியாட்சி** அல்லது **அரசியலமைப்புக்குட்பட்ட முடியாட்சி** (*Constitutional monarchy*) அல்லது **குறுகிய முடியாட்சி** (*limited monarchy*) என்பது, ஒரு வகையான அரசியல் முறைமை. இதில், எழுதப்பட்ட அல்லது எழுதப்படாத அரசியல்சட்டத்துக்கு அமைய அரசன் அல்லது அரசி நாட்டின் தலைவராக இருப்பார். இது முழுமையான முடியாட்சியில் இருந்தும் வேறு பட்டது. முழுமையான முடியாட்சியில் அரசன் அல்லது அரசியிடமே கட்டற்ற அரசியல் அதிகாரம் இருக்கும் என்பதுடன் அவர்கள் எந்த அரசியல் சட்டத்துக்கும் கட்டுப்பட்டவர்கள் அல்ல.

பெரும்பாலான அரசியல்சட்ட முடியாட்சிகள் நாடாளுமன்ற முறையைக் கைக்கொள்கின்றன. இம்முறையில், அரசர் ஒரு சடங்குமுறையான ஆட்சித் தலைவராக இருப்பார். நேரடியாக அல்லது மறைமுகமாக மக்களால் தெரிவு செய்யப்படும் ஒருவர் பிரதம அமைச்சராக இருப்பார். உண்மையான அரசியல் அதிகாரத்தை இவரே செயல் படுத்துவார். கடந்த காலங்களில், அரசர்கள் பாசிச இத்தாலி, பிராங்கோயிய எசுப்பெயின் போன்ற பாசிச, குறைப் பாசிச அரசியல் சட்டங்களுடனும், இராணுவ வல்லாண்மைகளுடனும் சேர்ந்து இயங்கியுள்ளனர்.

தற்காலத்தில் ஆசுத்திரேலியா, பெல்சியம், கம்போடியா, கனடா, டென்மார்க், சப்பான், லக்சம்பர்க், மலேசியா, நெதர்லாந்து, நார்வே, எசுப்பெயின், சுவீடன், தாய்லாந்து, ஐக்கிய இராச்சியம் என்பன அரசியல்சட்ட முடியாட்சி முறையைக் கைக்கொள்ளும் நாடுகள் ஆகும்.

பகுப்பு:அரசாட்சி முறைமைகள்

## மேற்கோள்கள்
சென் சூயி-பியான்

**சென் சூயி-பியான்** (*Chen Shui-bian* பிறப்பு: அக்டோபர் 12, 1950) தாய்வானின் அரசியல்வாதியும், சீனக் குடியரசின் முன்னாள் குடியரசுத் தலைவரும் ஆவார்.

மக்களாட்சி முன்னேற்றக் கட்சித் தலைவராக இருந்த சென் தாய்வானில் 50 ஆண்டுகளாக ஆட்சி புரிந்து வந்த குவோமின்டாங் கட்சியை 2000 ஆம் ஆண்டில் தோற்கடித்து குடியரசுத் தலைவரானார்.

தனது பதவிக்காலத்தில் மொத்தம் 15 மில்லியன்கள் நிதி மோசடிகளில் ஈடுபட்டதாகக் குற்றஞ்சாட்டப்பட்ட இவருக்கு, 2009, செப்டம்பர் 11 ஆயுள் தண்டனையும், 200 மில்லியன் தாய்வான் டாலர்கள் அபராதமும் விதிக்கப்பட்டது.

## மேற்கோள்கள்

## வெளி இணைப்புகள்
* Human Rights Action Center - Free Chen Shui-Bian
* Unofficial advocacy website 
* Official Democratic Progressive Party web site in Chinese

பகுப்பு:தாய்வான் அரசியல்வாதிகள்
பகுப்பு:1950 பிறப்புகள்
பகுப்பு:வாழும் மக்கள்
நாடாளுமன்ற முறை

**நாடாளுமன்ற முறை** என்பது ஒரு அரசாட்சி முறைமை ஆகும். இம்முறையில், நிறைவேற்றுப் பிரிவைச்சேர்ந்த அமைச்சர்கள் சட்டவாக்க அவையில் இருந்து தெரியப்படுகின்றனர். இவர்கள் சட்டவாக்க சபைக்குப் பொறுப்புள்ளவர்களாக இருப்பர். இதன் மூலம் சட்டவாக்கம், நிறைவேற்றல் ஆகியவற்றுக்கான பிரிவுகள் ஒன்றுடன் ஒன்று பிணைந்து உள்ளன. இந்த அரசாட்சி முறைமையில் அரசுத் தலைவர் நடைமுறையில் தலைமை நிறைவேற்றுனர் ஆகவும் தலைமைச் சட்டவாக்குனர் ஆகவும் செயல்படுவார்.

சனாதிபதி முறையுடன் ஒப்பிடுகையில், நாடாளுமன்ற முறையில், நிறைவேற்றல், சட்டவாக்கப் பிரிவுகளிடையே அதிகாரம் தெளிவாகப் பிரிக்கப்பட்டிருப்பதில்லை. ஆனால், இம்முறையில் அரசுத் தலைவருக்கும், நாட்டுத் தலைவருக்கும் இடையே தெளிவான வேறுபாடுகள் உண்டு. "பிரதம அமைச்சர்" அல்லது "பிரதமர்" அரசுத் தலைவராக இருப்பார். நாட்டுத் தலைவர் பதவி பெரும்பாலும் ஒரு சடங்குமுறைப் பதவியாக இருப்பது வழக்கம். மக்களால் அல்லது நாடாளுமன்றத்தால் தெரிவு செய்யப்படும் சனாதிபதி அல்லது அரசியல்சட்ட முடியாட்சியில் இருப்பது போல ஒரு பரம்பரையாக வரும் அரசர் அல்லது அரசி நாட்டுத் தலைவராக இருப்பார்.

## மேலும் காண்க
*வெஸ்ட்மின்ஸ்டர் மக்களாட்சி முறைமை
* அதிபர் முறைமை

## மேற்கோள்கள்

பகுப்பு:அரசாட்சி முறைமைகள்
நிறைவேற்றுப் பிரிவு (அரசு)

அரசறிவியலில், **நிறைவேற்றுப் பிரிவு** என்பது, அரசொன்றின் அன்றாட நிர்வாகத்தைக் கவனித்துக்கொள்ளும் அதிகாரமும் பொறுப்பும் கொண்ட அவ்வரசின் ஒரு பிரிவாகும். அதிகாரத்தை அரசின் வெவ்வேறு பிரிவுகளுக்குப் பகிர்ந்து கொடுப்பது என்பது "அதிகாரப் பிரிப்பு" என்னும் மக்களாட்சியின் மைய எண்ணக்கரு ஆகும்.

பல நாடுகளில் அரசு என்பது நிறைவேற்றுப் பிரிவையே குறிக்கிறது. அரசின் பல்வேறு அதிகாரக்கள் ஒருவரிடமே குவிந்திருக்கும் வல்லாண்மை முறை, முழுமையான முடியாட்சி போன்ற சர்வாதிகார ஆட்சி முறைகளில், நிறைவேற்றுப் பிரிவு என்று தனியாக ஒன்று இருப்பதில்லை. ஏனெனில் சம அளவான அதிகாரங்களைப் பகிர்ந்து கொள்ளும் வெவேறு அரசின் பிரிவுகளுக்கான தேவை எதுவும் இருப்பதில்லை.

அதிகாரப் பிரிப்பு என்பது அரசின் அதிகாரத்தை நிறைவேற்றுப் பிரிவுக்கு வெளியே பகிர்வதற்காக ஏற்படுத்தப்பட்ட ஒரு முறையாகும். வரலாற்றில் பல முறை நிகழ்ந்ததுபோல் அரசுத்தலைவர்கள் கொடுங்கோன்மை ஆட்சி நடத்துவதைத் தவிர்த்து மக்களின் தனிமனித சுதந்திரத்தைப் பாதுகாப்பது இப் பகிர்வின் ஒரு நோக்கமாகும். நிறைவேற்று அதிகாரிக்குச் சட்டங்களை ஆக்கும் அல்லது அவற்றை விளக்கும் அதிகாரமோ பொறுப்போ கிடையாது. சட்டங்களை ஆக்கும் அதிகாரமும் பொறுப்பும், சட்டவாக்க சபைக்கும், அதனை விளக்கும் அதிகாரமும் பொறுப்பும் நீதித் துறைக்கும் உரியது. சட்டவாக்கசபையினால் ஆக்கப்படுவனவும், நீதித்துறையால் விரித்து விளக்கப்படுவனவுமான சட்டங்களை நிறைவேற்றுவதே நிறைவேற்றுப் பிரிவின் பங்களிப்பு ஆகும்.

பகுப்பு:அரசறிவியல்
சட்டவாக்க அவை

ஒரு நாட்டின் **சட்டவாக்க அவை** அல்லது **சட்டவாக்க சபை** (*legislature*) என்பது, சட்டங்களை ஆக்குவதற்கும், அவற்றைத் திருத்துவதற்கும், நீக்குவதற்குமான அதிகாரம் கொண்ட ஒரு வகைக் கலந்தாய்வு அவை ஆகும். சட்டவாக்க அவைகள் பல பெயர்களால் அழைக்கப்படுகின்றன. பொதுவான பெயர்களாக *[[நாடாளுமன்றம்]]*, *காங்கிரசு* என்பவற்றைக் குறிப்பிடலாம். நாடாளுமன்ற முறையைக் கைக்கொள்ளும் நாடுகளில் சட்டவாக்க அவை மேன்மையான அதிகாரம் கொண்டது. இச் சபையிலிருந்தே தலைமை நிறைவேற்றுனராகச் செயல்படும் பிரதம அமைச்சர் தெரிவுசெய்யப்படுகிறார். சமூகத்திற்குத் தேவையான விடயங்களை விவாதிப்பது இதன் முக்கிய பணிகளுள் ஒன்றாகும்.

## சான்றுகள்


பகுப்பு:அரசறிவியல்
அமைச்சர்

**அமைச்சர்** எனப்படுபவர், தேசிய அல்லது பிரதேச அரசுகளில் குறித்த துறைகளுக்குப் பொறுப்பான பதவியை வகிக்கும் ஒரு அரசியல்வாதி ஆவார். அமைச்சர் பதவி மூத்த அமைச்சர், இணை அமைச்சர், துணை அமைச்சர் எனப் பல மட்டங்களில் உண்டு. மூத்த அமைச்சர்கள் அல்லது அமைச்சர்கள் அரசின் அமைச்சரவையில் உறுப்பினராக இருப்பர். அரசாட்சி முறைமையைப் பொறுத்து அமைச்சரவையின் தலைவராக, அரசர், ஆளுநர் நாயகம், பிரதம அமைச்சர், அல்லது சனாதிபதி இருப்பார்.

## தெரிவு
நாடாளுமன்ற அரசாட்சி முறைமை உள்ள நாடுகளில், குறிப்பாக வெசுட்மின்சிட்டர் முறையைப் பின்பற்றும் நாடுகளில் அமைச்சர்கள் மக்களால் தெரிவு செய்யப்பட்ட சட்டவாக்க அவையில் இருந்து தெரிவு செய்யப்படுகின்றனர். மக்களால் நேரடியாகத் தெரிவு செய்யப்படும் கீழவையையும், மக்களால் நேரடியாகத் தெரிவு செய்யப்படாத மேலவையையும் கொண்டுள்ள சில நாடுகளில், கீழவையில் இருந்து மட்டுமன்றி மேலவையில் இருந்தும் அமைச்சர்கள் தெரிவு செய்யப்படுவதுண்டு. நாடாளுமன்ற முறையைக் கடைப்பிடிக்கும் நாடுகளில் அமைச்சர்களைப் பிரதம அமைச்சரே தெரிவு செய்கிறார்.

சனாதிபதி முறையைக் கொண்டுள்ள ஐக்கிய அமெரிக்கா, மெக்சிக்கோ போன்ற நாடுகளில் அமைச்சர்கள் செயலாளர்கள் என அழைக்கப்படுகின்றனர்.

## மேற்கோள்கள்

பகுப்பு:அரசு
செவ்வாழை

வாழைப்பழங்களில் செவ்வாழை (செந்த்துழுவன்; *Red Dacca bananas*) சிறப்பு வாய்ந்தது ஆகும். 

## தோற்றம்
செவ்வாழை மரங்கள் மற்ற வாழைமரங்களை விட தண்டு பகுதியில் சற்று சிவந்து காணப்படும். பொதுவாக வாழை மரங்கள் செம்மண் பகுதியில் செழித்து வளருகின்றன. 1870–1880  ஆண்டுகளின்  இடைப்பட்ட காலங்களில் முதன் முதலாக டொராண்டோ சந்தைகளில் இவ்வகைப்பழங்கள் விற்கப் பட்டன. தமிழகத்தின் தென்கோடியில் அதிகமாகப்பயிரிடப்படும் இவை தற்போதைய காலங்களில் இதன் பயிரிடல் குறைந்து வருகிரது.

## மேற்கோள்கள்


பகுப்பு:வாழையினங்கள்
1803

[thumb|220px|right|[ஜனவரி 5: சார்லொட் டண்டாஸ் என்ற நீராவிப் படகு]]
**1803**  (**[[ரோம எண்ணுருக்கள்|MDCCCIII]]**) ஒரு சனிக்கிழமையில் ஆரம்பமான ஒரு சாதாரண கிரிகோரியன் ஆண்டாகும். பழைய ஜூலியன் நாட்காட்டியில் இது ஒரு வியாழக்கிழமையில் ஆரம்பமானது.

## நிகழ்வுகள்
* ஜனவரி 5 - வில்லியம் சைமிங்ட்டன் தனது முதலாவது ஓடக்கூடிய நீராவிப்படகை காட்சிப்படுத்தினார்.
* பெப்ரவரி 21 - ஐக்கிய இராச்சியத்தின் மூன்றாம் ஜோர்ஜ் மன்னனைக் கொலை செய்யத் திட்டமிட்ட எட்வர்ட் டெஸ்பார்ட் மற்றும் அறுவர் தூக்கிலிடப்பட்டனர்.
* மார்ச் 1 - ஐக்கிய அமெரிக்காவின் 17வது மாநிலமாக ஒகையோ இணைக்கப்பட்டது.
* மார்ச் 22 - கண்டி மன்னன் ஸ்ரீ விக்கிரம ராஜசிங்கன் பிரித்தானியருடன் போரை அறிவித்தான்.
* ஏப்ரல் 30 - லூசியானா வாங்கல்: லூசியானாவை அமெரிக்கா பிரான்சிடம் இருந்து விலைக்குப் பெற்றுக் கொண்டது.
* மே - முதலாம் நெப்போலியன் இங்கிலாந்தைத் தாக்குவதற்குத் தயாரானான்.
* மே 18 - ஐக்கிய இராச்சியம் பிரான்ஸ் மீது போரை அறிவித்தது.
* ஜூலை 4 - லூசியானா வாங்கல் அமெரிக்க மக்களுக்கு அறிவிக்கப்பட்டது.
* ஆகஸ்ட் 25 - மன்னார் விடத்தல்தீவுப் பகுதியை பண்டார வன்னியன் தாக்கினான். ஆனாலும் இது மேஜர் வின்சென்ட் என்பவனால் முறியடிக்கப்பட்டது. முல்லைத்தீவில் குமாரசேகர முதலியார் மற்றும் பலர் தூக்கிலிடப்பட்டனர்.
* செப்டம்பர் 23 - தளபதி லேக் என்பாரின் தலைமையிலான பிரித்தானியப் படைகள் தில்லிப் போரில் மராட்டியரைத் தோற்கடித்து நகரைக் கைப்பற்றின.
* அக்டோபர் 31 - கப்டன் ட்றிபேர்க் (Drieberg) தலைமையில் பண்டார வன்னியனின் படைகள் தாக்கப்பட்டதில் பண்டார வன்னியன் உட்படப் பலர் கொல்லப்பட்டனர்.
* நவம்பர் 18 - எயிட்டி புரட்சியின் கடைசிப் பெரும் போர் இடம்பெற்றது. நெப்போலியன் தோற்கடிக்கப்பட்டான்.

## நாள் அறியப்படாத நிகழ்வுகள்
* பலேடியம் தனிமம் கண்டுபிடிக்கப்பட்டது.
* வான் டீமனின் நிலத்தில் (தற்போதைய தாஸ்மானியா) குடியேற்றம் ஆரம்பிக்கப்பட்டது.

## பிறப்புகள்
* டிசம்பர் 11 - ஹெக்டர் பேர்லியோஸ், பிரெஞ்சு இசையமைப்பாளர் (இ. 1869)

## இறப்புகள்
* ஏப்ரல் 8 - டூசான் லூவர்சூர், எயிட்டிய புரட்சியின் தலைவர் (பி. 1743)
* அக்டோபர் 14 - அய்மே ஆர்கண்ட், சுவிட்சர்லாந்து அறிவியலாளர் (பி. 1750)

## 1803 நாற்காட்டி

## மேற்கோள்கள்

பகுப்பு:1803
மக்களாட்சி தேர்தல் தொடர்பான தலைப்புகள்

## மக்களாட்சி
* மக்களாட்சி
* மக்களாட்சியின் வரலாறு
* மக்களாட்சியின் வகைகள்
** எதிர்பார்ப்பு மக்களாட்சி (Anticipatory democracy)
** ஏதெனிய மக்களாட்சி (Athenian democracy)
** இணக்கமுறை மக்களாட்சி (Consensus democracy)
** கலந்தாய்வுமுறை மக்களாட்சி (Deliberative democracy)
** நேரடி மக்களாட்சி 
** தாராண்மையில் மக்களாட்சி (Illiberal democracy)
** தாராண்மை மக்களாட்சி (Liberal democracy)
** பங்கேற்பு மக்களாட்சி (Participatory democracy)
** சார்பாண்மை மக்களாட்சி (Representative democracy)
** சோவியத் மக்களாட்சி
* பெரும்பான்மை ஆதிக்கம்

## தேர்தல்கள்
* தேர்தல்
* தேர்தல் முறைகள்
** விகிதாசாரத் தேர்தல்முறை
* இடைத் தேர்தல்
* தேர்தல் பரப்புரை
* தேர்தல் ஊழல்
** கண்துடைப்புத் தேர்தல்
** கள்ள வாக்கு
* தேர்தல் தொகுதி
* பொதுத் தேர்தல்
* மறைமுகத் தேர்தல்
* உள்ளூர் தேர்தல்
* கருத்தறியும் வாக்கெடுப்பு
* வாக்கெடுப்பு
** பெரும்பான்மை விதி

பகுப்பு:அரசியல்
நேரடி மக்களாட்சி

**தூய மக்களாட்சி** என்றும் அழைக்கப்படும் **நேரடி மக்களாட்சி** என்பது, ஒரு வகை மக்களாட்சி முறையும், குடியியல் கோட்பாடும் ஆகும். இம்முறையில் இறைமை பங்குபற்ற விரும்பும் எல்லா மக்களையும் கொண்ட ஒரு அவையிடம் அளிக்கப்பட்டிருக்கும். இம் முறை பயன்படுத்தப்படும் விதத்தைப் பொறுத்து, இந்த அவை தீர்மானங்களை நிறைவேற்றுதல், சட்டங்களை ஆக்கல், அதிகாரிகளைத் தேர்வு செய்தல் அல்லது நீக்குதல், விசாரணை நடத்துதல் போன்ற செயல்பாடுகளில் ஈடுபடலாம்.

நேரடி மக்களாட்சி, சார்பாண்மை மக்களாட்சியினின்றும் வேறுபட்டது. சார்பாண்மை மக்களாட்சியில் இறைமை, மக்களால் தேர்தல் மூலம் சார்பாளர்களாகத் தெரிவு செய்யப்படும் ஒரு குழுவினரைக் கொண்ட அவையிடம் இருக்கும்.

சார்பாண்மை மக்களாட்சி முறையைப் பின்பற்றும் நாடுகளிற் சில ஓரளவு நேரடி மக்களாட்சியை வழங்கக்கூடிய மூன்றுவகை அரசியல் செயல்பாடுகளை நடைமுறைப்படுத்துகின்றன. இவை மக்கள் முன்முயற்சிக்கு இடமளித்தல், மக்கள் கருத்தறியும் வாக்கெடுப்பு, திருப்பியழைக்கும் நடைமுறை என்பனவாகும். இம்மூன்று செயல்பாடுகளிலும் குறித்த சில விடயங்களில் மக்களின் நேரடியான பங்களிப்பு நிகழ்கின்றது. மக்கள் முன்முயற்சி என்பதில் பொதுமக்களில் ஒரு குறித்த எண்ணிக்கையானோர் கையொப்பம் இட்டு விண்ணப்பங்களை அனுப்புவதன் மூலம் அது தொடர்பான சில நடவடிக்கைகளை அரசு எடுப்பதற்கு வழி செய்யப்படுகின்றது. மக்கள் கருத்தறியும் வாக்கெடுப்பு என்பது அரசின் குறித்த நடவடிக்கை ஒன்றின் மீது மக்களின் கருத்தைக் கோரும் வழியாகும். பொதுவாக அவ்விடயத்தில் "ஆம்" அல்லது "இல்லை" என்ற வகையிலான இரண்டு விருப்பத்தேர்வுகளில் ஒன்றை மக்கள் தெரிவு செய்வர். இது மக்கள் அரசின் குறித்த ஒரு நடவடிக்கையை ஆதரிக்க அல்லது எதிர்க்க மக்களுக்கு வாய்ப்பு அளிக்கிறது. திருப்பியழைத்தல் என்பது, தேர்தல் மூலம் தெரிவு செய்யப்பட்ட ஒருவரது பதவிக்காலம் முடியுமுன்பே அவரைப் பதவியிலிருந்து திருப்பி அழைப்பதற்கு மக்களுக்கு அளிக்கப்படும் ஒரு வாய்ப்பு ஆகும்.

## வரலாறு
வரலாற்றில் பதிவு செய்யப்பட்டுள்ள முதல் மக்களாட்சி கிமு 5 ஆம் நூற்றாண்டுக் காலப்பகுதியில் நடைமுறையில் இருந்த ஏதேனிய மக்களாட்சி ஆகும். இது ஒரு நேரடி மக்களாட்சி. எனினும், அப்போது, பெண்களும், அடிமைகளும் வாக்களிக்க அனுமதிக்கப்படாததால் இது ஒரு உண்மையான மக்களாட்சி அல்ல என்று கருதுவோரும் உளர். ஏதேனிய மக்களாட்சியில் மூன்று கூறுகள் இருந்தன. ஒன்று, எல்லா ஆண் குடிமக்களையும் கொண்ட ஒரு அவை. இரண்டாவது இந்த அவையில் இருந்து குலுக்கிப் போடுவதன் மூலம் தெரிவு செய்யப்படும் 500 பேர்களைக் கொண்ட *[[பூல்]]* எனப்படும் ஒரு குழு. மூன்றாவது, குலுக்கல் மூலம் தெரியப்படும் ஏராளமான நடுவர்களை உள்ளடக்கிய நீதிமன்றம். இந் நீதி மன்றத்தில் நீதிபதிகள் இருப்பதில்லை. 30,000 குடிமக்களில் பல ஆயிரக்கணக்கானோர் ஒவ்வோராண்டும் அரசியலில் தீவிரமாக ஈடுபட்டிருந்தனர். பலர் பல ஆண்டுகள் இவ்வாறு இயங்கினர். ஏதேனிய மக்களாட்சி, மக்கள் நேரடியாக முடிவுகளை மேற்கொண்டதால் மட்டும் நேரடியான மக்களாட்சியாக அமையவில்லை. இங்கே அரசின் மூன்று பிரிவுகளினூடாக மக்கள் முழு அரசியல் நடவடிக்கைகளையுமே நேரடியாகக் கட்டுப்படுத்தினர் என்பதும் முக்கியமானது ஆகும்.

## வெளி இணைப்புகள்
* Who loses in direct democracy?
* Does Direct Democracy Hurt Immigrant Minorities? Evidence from Naturalization Decisions in Switzerland

பகுப்பு:மக்களாட்சி
எச்.இ.கே 293 உயிரணுக்கள்

**எச்.இ.கே 293 உயிரணுக்கள்** (HEK293 cells) என்பவை மாந்த முளைய சிறுநீரகத்தில் (Human embryonic kidney) இருந்து பிரித்துதெடுக்கப்பட்ட உயிரணுக்கள் ஆகும். இவைகள் திசு வளர்ப்பில் (cell culture) ஈடுபடுத்தப்பட்டு பல ஆய்வுகளுக்கு பயன்படுத்தப்படும் உயிரணுக்கள் ஆகும். இவை மிக எளிதாக வளர்வதாலும், உள்-செலுத்துதல் (transfection) முறையைப் பயன்படுத்தி எளிதாக நாம் விரும்பும் மரபணுவை வெளிப்படுத்தலாம். இவை 1970-களில் ஒரு பெண் கருவில் இருந்து பிரித்தெடுக்கப்பட்ட, அழிவற்ற நிலையாக்கப்பட்ட உயிரணுக்களாகும். 

## மேற்கோள்கள்

பகுப்பு:உயிரணு
எலா உயிரணுக்கள்

**எலா உயிரணுக்கள்** (HeLa cells) என்பவை பெண்ணின் கருப்பை புற்றுநோயின் (cervical cancer) உயிரணுக்களில் இருந்து எடுக்கப்பட்ட ஒரு இறவாத உயிரணு (செல்) ஆகும். இவைகள் *என்றியெட்டா லாக்ஃசு* (Henrietta Lacks) என்ற பெயருடைய ஒரு பெண்ணிடம் இருந்த கருப்பை புற்றுநோயின் அணுக்களில் இருந்து 1951 , அக்டோபர் திங்களில் (மாதம்) எடுக்கப்பட்டதால் இவைகளுக்கு *எலா* (HeLa) *உயிரணுக்கள்* என்று பெயர். இவ் உயிரணுக்கள் ஆய்வுகளில் வெகுவாகப் பயன்படுகிறது

## மேற்கோள்கள்

பகுப்பு:உயிரணுவியல்
யுவான் அல்மெய்டா

**யுவான் அல்மெய்டா பொஸ்க்** (*Juan Almeida Bosque*, பெப்ரவரி 17, 1927 – செப்டம்பர் 11, 2009) என்பவர் கியூபாவின் அரசியல்வாதியும் 50களில் இடம்பெற்ற கியூபா புரட்சியின் முக்கியமான ஆரம்பகட்டத் தலைவர்களில் ஒருவரும் ஆவார். புரட்சியின் பின்னர் இவர் கியூபா பொதுவுடமைக் கட்சியின் முக்கிய உறுப்பினராக இருந்து வந்தார். 2009 இல் அவர் இறக்கும் போது கியூபாவின் துணை அதிபராக இருந்தார்.

பிடல் காஸ்ட்ரோ மற்றும் ராவுல் காஸ்ட்ரோவுடன் இணைந்து புரட்சியின் ஆரம்பகாலங்களின் போது போராடியிருந்தார். இந்த போராட்டத்தின் முடிவாக ஃபல்கேன்சியோ பாட்டிஸ்டாவின் அரசாங்கம் 1959 ஆம் ஆண்டு ஆட்சியில் தூக்கி எறியப்பட்டது.

அவானாவைச் சேர்ந்த கட்டிட தொழிலாளியான யூவான் அல்மெய்தா, புரட்சியாளர்கள் தலைமை பீடத்தில் இருந்த ஒரே கறுப்பினத்தவர் ஆவார்.

## வாழ்க்கைச் சுருக்கம்
அவானாவின் வறுமையான பகுதி ஒன்றில் பிறந்த அல்மெய்டா தனது 11 வயதில் பள்ளிப் படிப்பை இடைநிறுத்தி கட்டிடத் தொழிலாளி ஆனார். அவானா பல்கலைக்கழகத்தில் 1952 இல் சட்டம் பயின்ற அல்மெய்டா, அங்கு பிடெல் காஸ்ட்ரோவுடன் நெருங்கிய நட்புக் கொண்டார். அதே ஆண்டில் கியூபப் புரட்சியில் இணைந்து கொண்டார். 1953 பிடெல் மற்றும் ராவுல் உடன் இணைந்து சண்டியாகோவில் மொன்காடா இராணுவ நிலை மீதான தாக்குதலில் பங்குகொண்டு காஸ்ட்ரோக்களுடன் கைது செய்யப்பட்டார். 1955, மே 15 இல் பொது மன்னிப்பு வழங்கப்பட்டு மெக்சிக்கோவுக்கு அனுப்பப்பட்டார். இவர் பின்னர் 1956, நவம்பர் 25 இல் சே குவேரா, மற்றும் காஸ்ட்ரோக்களுடன் மொத்தம் 82 பேர்களாக படகில் கியூபா வந்திறங்கினர். இவர்களில் 16 பேரே உயிர் தப்பினர். ஏனையோர் இராணுவத்தினரால் கொல்லப்பட்டனர்.

## மேற்கோள்கள்

## வெளி இணைப்புகள்
* Images of Almeida
* Cuban literary Biography
* Current picture and Biography 

பகுப்பு:2009 இறப்புகள்
பகுப்பு:1927 பிறப்புகள்
பகுப்பு:கூபாவின் அரசியல்வாதிகள்
சார்பாண்மை மக்களாட்சி

**சார்பாண்மை மக்களாட்சி** (Representative democracy) அல்லது **பிரதிநிதித்துவ ஆட்சிமுறை**  என்பது ஒருவகை மக்களாட்சி அரசு முறையாகும். இம்முறை, தனியாள் அதிகாரம் கொண்ட அரசு முறை, எல்லா மக்களுமே நேரடியாகப் பங்குபெறும் நேரடி மக்களாட்சி முறை என்பவற்றிலிருந்து வேறுபடுகிறது, இம்முறையில் தேர்தல் மூலம் மக்களால் தெரிவு செய்யப்படும் ஒரு குழுவினர் மக்கள் சார்பில் அரசைக் கட்டுப்படுத்துகின்றனர்.

இம் முறையில் சார்பாளர்கள் மக்கள் சொல்வதை மட்டுமே கேட்டுச் செய்பவர்களாக இருப்பதில்லை. மக்களின் நன்மையைக் கருத்தில் கொண்டு, மாறும் சூழ்நிலைகளுக்குத் தக்கபடி உகந்த முறையில் இயங்குவதற்கான அதிகாரம் அவர்களுக்கு உண்டு. நேரடி மக்களாட்சி இதிலிருந்து முற்றிலும் வேறுபட்டது. நேரடி மக்களாட்சியில் சார்பாளர்கள் இல்லாமல் இருக்கலாம் அல்லது அவர்கள் மக்கள் சொல்வதை மட்டுமே கேட்டுச் செயல்படுபவர்களாக இருப்பர்.

கனடா, ஆசுத்திரேலியா, ஐக்கிய இராச்சியம், இந்தியா போன்ற சார்பாண்மை மக்களாட்சி நிலவும் நாடுகளில், சார்பாளர்கள் தேர்தல்கள் மூலம் தெரிவு செய்யப்படுகின்றனர். இத் தேர்தல்கள் பெரும்பாலும் பன்மைத்துவ முறையில் அமைந்தவை. பன்மைத்துவத் தேர்தலில், வெற்றிபெறும் வேட்பாளர் தனித்தனியாக மற்ற ஒவ்வொரு வேட்பாளரிலும் கூடிய வாக்குகள் பெற்றால் போதுமானது. அளிக்கப்பட்ட வாக்குகளில் பெரும்பான்மை வாக்குகளைப் பெற்றிருக்கவேண்டிய அவசியம் இல்லை.

தற்போதுள்ள மக்களாட்சி முறையைக் கைக்கொள்ளும் நாடுகள் பெரும்பாலும் தேர்தல் முறையையே பின்பற்றுகின்ற போதும், கோட்பாட்டளவில், குலுக்கல் முறை போன்ற பிற முறைகளிலும் சார்பாளர்கள் தெரிவு செய்யப்படலாம். சிலவேளைகளில் சார்பாளர்களே பிற சார்பாளர்களைத் தெரிவு செய்வதும் உண்டு. குடியரசுத் தலைவர் போன்ற பதவிகளுக்கு சார்பாளர்கள் இவ்வாறு தெரிவு செய்யப்படுகின்றனர்.

தனிமனித சுதந்திரத்துக்குக் கூடிய அழுத்தம் கொடுக்கும் சார்பாண்மை மக்களாட்சி, தாராண்மை மக்களாட்சி (liberal democracy) எனப்படுகின்றது. அவ்வாறில்லாத சார்பாண்மை மக்களாட்சி தாராண்மையில் மக்களாட்சி (illiberal democracy) எனப்படும்.

## மேற்கோள்கள்

பகுப்பு:அரசியல்
பகுப்பு:தேர்தல்கள்
காஸ்டர் செமன்யா

**மோக்காடி காஸ்டர் செமன்யா** (பிறப்பு 7 சனவரி 1991), ஒரு தென்னாப்பிரிக்க நடுத்தர-தொலைவு ஓட்டப்பந்தய வீரரும் உலக வாகையரும் ஆவார்.

2009 பெர்லினில் நடந்த உலக சாம்பியன்ஷிப் போட்டியில் தங்கம் வென்ற செமன்யாவின் பதக்கம், பாலின பரிசோதனையால் பறிக்கப்பட்டது. நாடு திரும்பிய செமன்யாவை தென்னாப்ரிக்க விளையாட்டுத்துறை அமைச்சர் நேரில் சென்று ‘தாங்கள் இருப்பதாக’ ஆறுதல் கூறினார். தென்னாப்ரிக்க பிரதமர் செமன்யாவிற்கு ஆதரவாக, அந்தச் சோதனையை எதிர்த்து கடுமையான எதிர்ப்பை பதிவுசெய்தார். அந்நாட்டு அரசே அவருக்கு ஆதரவாக ஐக்கிய நாடுகள் அவையில் வழக்கு தொடர்ந்து, வெற்றியும் கண்டது.

2012ஆம் ஆண்டு லண்டனில் நடந்த ஒலிம்பிக் போட்டிகளின் தொடக்க விழாவில், தென்னாப்ரிக்காவின் சார்பாக அந்நாட்டு கொடியை கையில் ஏந்தி சென்றவர் அதே காஸ்டர் செமன்யாதான்.

பகுப்பு:விளையாட்டு வீரர்கள்
பகுப்பு:1991 பிறப்புகள்
பகுப்பு:வாழும் மக்கள்
காவு தீவு

thumb|200px|right|பிஜி தீவுகள்
**காவு** (*Gau*, ) என்பது பிஜியின் லொமாய்விட்டி தீவுக்கூட்டத்தில் அமைந்துள்ள ஒரு சிறு தீவு. 18.00°தெ மற்றும் 179.30°கி அமைந்துள்ள இத்தீவின் பரப்பளவு 136.1 சதுர கிலோமீட்டர்கள். இதன் மொத்த கரைப்பகுதி 66.3 கிலோமீட்டர்கள் நீளமானது. இதன் மிக அதிகமான உயரம் 738 மீட்டர்கள். இத்தீவின் தெற்கே லோவு என்ற இடத்தில் ஒரு விமான ஓடுபாதை உள்ளது. பிஜியின் நோசோரி பன்னாட்டு விமானநிலையத்தில் இருந்து விமானங்கள் இங்கு வந்திறங்குகின்றன.

காவுவின் மேற்குக் கரைப்பகுதியில் உள்ள நவியாவியா கடற்கரையில் கடல் ஆய்வு நிலையம் ஒன்று அமைந்துள்ளது. 2005 ஆம் ஆண்டில் இப்பன்னாட்டு ஆய்வு நிறுவனம் அமைக்கப்பட்டது

இத்தீவில் பிஜி பெட்ரெல் எனப்படும் மிக அரிதான கடற்பறவையினம் தரையிறங்குவதுண்டு.

பகுப்பு:பிஜியின் தீவுகள்
பிஜி பெட்ரெல்

**பிஜி பெட்ரெல்** (*Fiji Petrel*, *Pseudobulweria macgillivrayi*) எனப்படுவது சிறியவகை கரும் கடற்பறவையாகும். இது ”மக்கில்விரே பெட்ரெல்” (*MacGillivray's Petrel*) எனவும் அழைக்கப்படுகிறது.

பிஜி பெட்ரெல் என்ற கடற்பறவையின் வளர்ச்சியுறா மாதிரி ஒன்றை முதன் முதலாக பிரித்தானிய இயற்கை ஆர்வலர் ஜோன் மக்கில்விரே என்பவர் பிஜி தீவுகளில் ஒன்றான காவு தீவில் 'எச்.எம்.எசு எரால்ட்' என்ற கப்பலில் செல்லும்பொழுது கண்டெடுத்து அதனை லண்டனில் உள்ள பிரித்தானிய அருங்காட்சியகத்தில் ஒப்படைத்தார். இப்பறவையினம் பின்னர் 1983 ஆம் ஆண்டில் மீண்டும் கண்டுபிடிக்கப்பட்டது. அதன் பின்னர் ஏழு முறை இவை கடல் வெளியில் பறக்கக் காணப்பட்டன. ஏப்ரல் 1984 இல் முழு வளர்ச்சியடைந்த நிலையில் உள்ள பறவையைக் கைப்பற்றிப் படம் பிடித்தனர். கடைசியாக 2009 செப்டம்பரில் பிஜி தீவுகளில் ஒன்றான குவா தீவின் தெற்கே 25 கடல்மைல் தொலைவில் இவை கண்டுபிடிக்கப்பட்டன. மொத்தம் 8 பறவைகள் கண்டுபிடிக்கப்பட்டு 11 நாட்களாக அவற்றைப் படம் பிடித்தனர்.

இப்பறவை 30 செமீ உயரமான கரும்பழுப்பு நிறமானவை. இவற்றுக்குக் கரும் கண்களும், வெளிறிய நீல நிற அலகுகளும் உண்டு.

இப்பறவையினம் அரிதாகக் காணப்படும் செய்தி, காவு தீவுகளின் மக்களுக்குத் தெரிந்திருக்கிறது. அத்துடன் இதன் படம் பிஜியின் வங்கி நாணயத்திலும் பதிக்கப்பட்டுள்ளது. ஆகஸ்ட் 2007 இல் காயமடைந்து பின்னர் இறந்த பிஜி பெட்ரெலின் தோல் ஆய்வுக்காக வழங்கப்பட்டது. இப்பறவையினம் பன்னாட்டு இயற்கை பாதுகாப்பு நிறுவனத்தினால் 192 அழிதருவாயில் உள்ள, அல்லது மிக அரிதான இனங்களில் ஒன்றாக பட்டியல் படுத்தப்பட்டுள்ளது.

மே 2009 இல், இப்பறவையின் முதலாவது கடலில் பறக்கும் படம் காவு தீவு அருகே பிடிக்கப்பட்டது.

## மேற்கோள்களும் குறிப்புகளும்

## வெளி இணைப்புகள்
*  Database entry includes justification for why this species is critically endangered
* BirdLife International Species Factsheet
* Fiji Millennium Stamps produced by Fiji Post 
* Nature Fiji News on the Fiji Petral skin 

பகுப்பு:பிஜி
பகுப்பு:பறவைகள்
வடக்கு ஆசியா

[thumb|225px|[ஆசியாவின் பகுதிகள்:

]]
**வடக்கு ஆசியா** (*North Asia* அல்லது *Northern Asia*) எனப்படுவது ஆசியாவில் உள்ள உருசியாவின் பகுதிகளைக் குறிக்கும். இச்சொல் பொதுவாக பாவிக்கப்படுவதில்லை. சிலவேளைகளில் கிழக்காசியாவின் சில பகுதிகளை வடக்கு ஆசியா எனக் குறிப்பிடுகிறது.

"1988 பிலிப்ஸ் உலக நிலவரை" முன்னாள் சோவியத் ஒன்றியத்தின் யூரல் மலைகளின் கிழக்கேயுள்ள பெரும்பாலான பகுதிகளை வடக்கு ஆசியாவாகக் குறிக்கிறது.

## இதனையும் காண்க
* மங்கோலியா
* உருசியா
* சைபீரியா
## மேற்கோள்கள்
தாராண்மை மக்களாட்சி

**தாராண்மை மக்களாட்சி** (Liberal democracy) என்பது மக்களாட்சி முறையின் ஒரு வடிவம் ஆகும். 21 ஆம் நூற்றாண்டில் இவ்வகை மக்களாட்சி உலகில் முக்கிய இடத்தைப் பெற்றுள்ளது. தாராண்மை மக்களாட்சிக்கும், பொதுவுடமை மக்கள் குடியரசு அல்லது மக்கள் "மக்களாட்சி" போன்ற அரசாட்சி முறை வடிவங்களிலிருந்து முற்றிலும் வேறுபட்டது. நேரடி மக்களாட்சி, பங்கேற்பு மக்களாட்சி போன்ற வடிவங்களில் இருந்தும் இது பெருமளவு வேறுபட்டுக் காணப்படுகின்றது. தாராண்மை மக்களாட்சி, பல்வேறு அரசியலமைப்பு வடிவங்களில் அமையக்கூடும். இது, ஐக்கிய அமெரிக்கா, இந்தியா, பிரான்சு போன்ற நாடுகளைப்போல் ஒரு குடியரசு அமைப்பில் அமையலாம். அல்லது ஐக்கிய இராச்சியம், எசுப்பெயின் போன்ற நாடுகளில் உள்ளது போல் அரசியல்சட்ட முடியாட்சி வடிவிலும் அமையலாம். இது, சனாதிபதி முறை, நாடாளுமன்ற முறை அல்லது இரண்டும் கலந்த முறை போன்ற அரசு முறைகளின் கீழும் அமைய முடியும்.

தாராண்மை மக்களாட்சி என்பதில் உள்ள "தாராண்மை" என்பது, ஆட்சியில், அரசியல் தாராண்மையியம் என்னும் கருத்தியலைப் பின்பற்றுவதைக் குறிக்கிறது. தாராண்மை மக்களாட்சிகளில், அரச அதிகாரத்திடம் இருந்து தனிமனித உரிமைகளைப் பாதுகாப்பதற்கு அரசியல் சட்டத்தின் மூலம் ஒழுங்குகள் செய்யப்படுகின்றன. இது முதன்முதலாக அறிவொளிக் காலத்தில் ஓப்சு (Hobbes), ரூசோ (Rousseau) போன்ற சமூக ஒப்பந்தக் கோட்பாட்டாளர்களால் முன்வைக்கப்பட்டது.

பகுப்பு:மக்களாட்சி
பகுப்பு:தாராண்மையியம்
பகுப்பு:தேர்தல்கள்
தனிமனித உரிமை

thumb|125px|தனிமனித உரிமைகளின் மேம்பாட்டை முன்னெடுப்பதற்காக புரூசு சினியர் என்பவர் உருவாக்கிய சின்னம்.
**தனிமனித உரிமை** குழுக்களுக்கான உரிமையிலிருந்து வேறுபட்டுத் தனி மனிதர்களுக்கு உள்ள உரிமையைக் குறிக்கிறது. தனிமனித உரிமை சுதந்திரமான நடவடிக்கைகளுக்கு வழங்கப்படும் அனுமதி ஆகும். இயல்பு உரிமைக் கோட்பாடுகள் பொதுவாகத் தனிமனித உரிமைகளைப்பற்றியும், குழு உரிமைகள் பொதுவாக சட்ட உரிமை தொடர்பிலுமே பேசப்பட்டு வந்தபோதிலும், இயல்பு உரிமை, சட்ட உரிமை ஆகிய இரண்டும் தொடர்பான கருத்துருக்கள் தனிமனித உரிமை, குழு உரிமை என்பவற்றை வேறுபடுத்தியே கருத்தில் எடுத்துக்கொள்கின்றன.

தனிமனித உரிமைகளுக்காக வாதிடுபவர்கள், அரசுகள் தனிமனிதருடைய இயல்பு உரிமைகளைப் மறுப்பதைத் தடுப்பதற்காக கூடுதலான சட்டங்கள் ஆக்கப்படவேண்டும் எனக் கோருகின்றனர். இது தாராண்மையியத்துடன் தொடர்பானது.

மேற்கு நாடுகளில் தனிமனித உரிமை என்பது சமுதாயக் கட்டுப்பாடு என்பதுடன் தலைகீழ் விகிதத் தொடர்பு கொண்டிருப்பதாகக் கருதப்படுகிறது. அதாவது சமூகக் கட்டுப்பாடு கூடுதலாக இருக்கும்போது, தனிமனித உரிமைகள் குறைவாகக் காணப்படுகின்றன. ஆனால் சீனா போன்ற நாடுகளில் தனிமனித உரிமைகள், சமூகக் கட்டுப்பாட்டைத் திறமையாகச் செயல்படுத்த உதவுகின்றன என்ற நோக்கைக் கொண்டிருப்பதாகச் சொல்லப்படுகிறது.

## தனிமனித உரிமைகளும் அரசமைப்புச்சட்டமும்
பல நாடுகள் தமது அரசமைப்புச் சட்டங்களில், தனிமனித உரிமைகளைச் சேர்த்திருக்கின்றன. எனினும் இவை அனைத்துமே இதற்கான விதிகளை நியாயமாகச் செயல்படுத்துவது கிடையாது. பெயரளவுக்கே தனிமனித உரிமைகள் உள்ளன.

பகுப்பு:உரிமைகள்
பகுப்பு:தனிமனிதத்துவம்
விஷ்ணுபுரம் (புதினம்)

**விஷ்ணுபுரம்** ஜெயமோகன் எழுதிய புதினம். இது இவரது இரண்டாவது புதினமாகும். 1997 இல் இதன் முதற்பதிப்பு வெளியாகியது. கும்பகோணம் அகரம் பதிப்பகம் இதை வெளியிட்டது. சென்னை கவிதா பதிப்பகம் இதன் நான்காவது பதிப்பை வெளியிட்டது. ஐந்தாம்பதிப்பை நற்றிணைப் பதிப்பகம் சென்னை வெளியிட்டுள்ளது.

## கருவும் களமும்
ஏறத்தாழ 800 பக்கம் கொண்ட நாவல் இது. விஷ்ணுபுரம் என்ற கற்பனைநகரம் இதன் கதைக்களம். அங்கே ஒரு மாபெரும் கோயில் உள்ளது. இந்த கோயிலின் கருவறைக்குள் ஒரு மாபெரும் கிடந்த கோலத்திலிருக்கும் சிலை உள்ளது. இது விஷ்ணு சிலையென வைதீர்களும், பெருமூப்பன் சிலையென செம்படவர்களும் நம்புகின்றனர்.  இச்சிலை  யுகத்துக்கு ஒருமுறை புரண்டுபடுக்கும் என்று ஐதீகம் அங்கே உள்ளது. அந்த ஐதீகத்தை குறியீடாக ஆக்கி இந்நாவல் எழுதப்பட்டிருக்கிறது. இந்நாவல் பின் நவீனத்துவ கூறுகளைக் கொண்டது. கதை நேர்கோடாகச் செல்லாமல் முன்னும்பின்னுமாக ஊசலாடி பல இடங்களை தொட்டுசெல்கிறது. 200க்கும் மேற்பட்ட கதைமாந்தர்களின் வாழ்க்கையும் நூற்றுக்கணக்கான கதைகளும் பின்னி அளிக்கப்பட்டிருக்கின்றன. இந்தக்கதை ஒரு மிகைபுனைவு ஆகும். இது யதார்த்தமான நிகழ்ச்சிகளும் அதீத கற்பனைகளும் கலந்தவையாக உள்ளது. இது புராணத்தன்மை கொண்ட நாவல் ஆகும்.

## பகுதிகள்
இதன் அமைப்பு திருப்பாதம், உந்தி, மணிமுடி என்று மூன்று பகுதிகளாக உள்ளது. முதல் பகுதி கிபி பத்தாம் நூற்றாண்டில் விஷ்ணுபுரம் இந்து பக்தி இயக்கத்தால் செழித்திருந்த காலத்தை காட்டுகிறது. இரண்டாம் பகுதி கிபி நான்காம் நூற்றாண்டுக்குச் சென்று இந்துவேதாந்திகள் கையில் இருந்து விஷ்ணுபுரத்தை அஜிதன் என்ற பௌத்த துறவி கைப்பற்றுவதை காட்டுகிறது. மூன்றாம் பகுதி கிபி 13 ஆம் நூற்றாண்டு. இஸ்லாமியப் படையெடுப்பால் விஷ்ணுபுர ஆலயம் அழிந்து படிப்படியாக இல்லாமலாவதை காட்டுகின்றது.

முதல் பகுதியில் தொன்மங்களாக வந்தவர்கள் இரண்டாம்பகுதியில் உண்மை மனிதர்களாக வருகிறார்கள். முதல் பகுதியில் உண்மை மனிதர்களாக வந்தவர்கள் மூன்றாம் பகுதியில் தொன்மங்களாக ஆகிவிடுகிறார்கள். இந்த மாற்றங்களை இந்நாவல் விரிவாகச் சொல்கிறது

விஷ்ணுபுரத்தின் கதைக்கரு என்பது காலந்தோறும் மானுடன் கொள்ளும் ஆன்மீகமான தேடல் ஆகும். தேடுகிறவர்கள் கண்டடையும் பதில்கள் காலப்போக்கில் நிறுவனங்களாகவும் மதங்களாகவும் ஆகின்றன. புதிய தேடல்கள் பிறந்துகொண்டே இருக்கின்றன

விஷ்ணுபுரம் இந்திய மரபில் உள்ள புராணம் சார்ந்த கதைசொல்லும் முறையை பயன்படுத்திக்கொள்கிறது. இது ஒரு கலைக்களஞ்சியத்தன்மை கொண்ட நாவல். குதிரை வளர்ப்பு, யானை வளர்ப்பு, சிற்பவியல், இசை, நடனம், நாடகம், காவிய இயல் எல்லாவற்றையும் இந்த நாவல் விரிவாகவே சித்தரிக்கிறது.

இந்திய ஞானமரபை விரிவான தத்துவ விவாதங்கள் வழியாக கவித்துவமாகச் சித்தரித்துக்காட்டுகிறது இந்த புதினம்.

பகுப்பு:ஜெயமோகனின் புதினங்கள்
லூடுலோ, கொலராடோ

**லூடுலோ** (Ludlow) என்பது அமெரிக்கக் கூட்டு நாட்டில், கொலராடோ மாநிலத்தில் லாசு ஆனிமாசு வட்டத்தில் (கவுன்ட்டியில்) உள்ள மக்களற்ற ஊர் (ghost town). இவ்வூர், 1914 ஆம் ஆண்டில் நிகழ்ந்த படுகொலையால் வரலாற்றுப் பெயர் பெற்றது. இவ்வூர் சாங்கிரே டி கிறிசிட்டோ மலைகள்சாங்கிரே டி கிறிசிட்டோ மலைகளின் (Sangre de Cristo Mountains) அடிவராத்தில் அமைந்துள்ளது.  இவ்வூரில் 11 குழந்தைகள் உட்பட, நிலக்கரி சுரங்கத்தொழிலாளிகள் உட்பட 20 பேர் கொலராடோ நேசனல் கார்டுகளால் (Colorado National Guards)படுகொலை செய்யப்பட்டனர். படுகொலை செய்யப்பட்ட இடம் சனவரி 16, 2009 அன்று இறந்த சுரங்கத்தொழிலாளிகளின் நினைவாக நாட்டு வரலாற்று அடையாளக்குறிகளில் ஒன்றாக அறிவிக்கப்பட்டு, சூன் 28, 2009 அன்று நிறுவப்பட்டது. 

லூடுலோ, அமெரிக்கக் கூட்டு நாடுகளின் மாநிலங்களின் ஊடே செல்லும் நெடுஞ்சாலை 25 இல் கொலராடோவில் உள்ள டிரினிடாடு (Trinidad) என்னும் ஊருக்கு 19 கி.மீ (12 மைல்)) மேற்கே அமைந்துள்ள ஊர். 

## மேற்கோள்களும் அடிக்குறிப்புகளும்


## வெளி இணைப்புகள்
* மக்கள் துறந்த ஊர் பற்றிய செய்திகள்
* லூடுலோவுக்கு செல்ல தரைவழிப்படம்

பகுப்பு:கொலராடோ
தீ நுண்மம் நகர்தல்

தீ நுண்மம்  நகர்தல் (virus Movement) என்பது உயிரணுக்குள் தீ நுண்மத்தின் மரபணு துகளக்ள் (genetic material)  
நகர்வதை அல்லது   இரு அல்லது உயிரில் உள்ள மற்ற பாகத்தில் உள்ள உயிரணுக்கு இடையே தீ நுண்மம் அல்லது அதனின் மரபணு  துகள்கள்  நகர்வதை குறிக்கும். இதனை இரு வகையாக பிரிக்கலாம்.

1. உயிரணுக்குள் நகர்தல் (intracellular movement)

2. உயிரணுக்கிடையே நகர்தல் (cell-cell movement or intercellular movement) 

## உயிரணுக்குள் நகர்தல்:

ஒரு செல்லின் உட்கருவில் (nucleus) இருந்து வெளிபகுதி (cytoplasm) வரும் அல்லது வெளியில் இருந்து உட்கருவுக்கும் எடுத்து செல்லும் நிகழ்வை உயிரணுக்குள் நகர்தல் எனலாம். தீ நுண்மங்களின் சில புரதங்கள் அதனின் மரபணு துகளை, செல்லின் உட்கருவில்  இருந்து வெளிபகுதிக்கும் அல்லது வெளியில் இருந்து உட்கருவுக்கும் எடுத்து செல்லும் தன்மையெய் கொண்டுள்ளன. அத்தகையெ புரதங்களுக்கு உயிரணுவின் உள்-வெளி புரதம் (nuclear shuttle protein) (Ex. Coat protein of monopartite geminiviruses or BV1 of Bipartite geminiviruses) என அழைக்கலாம். இவைகள் உட்கருவை சுற்றி உள்ள சவ்வில் (nuclear membrane)  உள்ள மெல்லிய துளைகள் மூலம் நகர்கின்றன. இவ் மெல்லிய துளைக்கு உட்கரு சவ் நுண்துளை (nuclear membrane pore) என விளிக்கலாம். 

## உயிரணுக்கிடையே நகர்தல்:

ஒரு உறுப்பின் உயிரணுவில் இருந்து மற்ற பாகத்தின் உயிரணுவுக்கு மூலக்கூறுகள் கடத்தப்படுவதை உயிரணுக்கிடையே நகர்தல் என அழைக்கலாம். பல்வேறு தீ நுண்மங்கள் அதனின் துகளை வெகு தொலைவில் நகர்த்துவதற்கு பல வகையான திட்டங்களை  கொண்டுள்ளன. தீ நுண்மங்களின் சில புரதங்கள் அதனின் மரபணு துகளை கடத்துவதற்கு பயன்படுகிறது. இவைகளுக்கு உயிரணுக்கிடையே நகர்த்தும் புரதம் (cell-cell movement protein) என அழைக்கலாம் (BC1 of Bipartite Geminiviruses).செல்களுக்கு இடையே உள்ள பிலசுமதேசுமேட்ட (Plasmadesmata) என்னும் நுண்ணிய துளைகள் மூலம் மற்ற உயிரணுக்களுக்கு நகர்கின்றன. மேலும் இந் நுண்ணிய துளைகள் குறிபிட்ட அளவுள்ள மூலக்கூறுகளை கடத்தும் தன்மையெய் கொண்டுள்ளன. இத்தன்மைக்கு வரைவளவு கடத்தல் (size exclusion limit) என அழைக்கப்படும். தீ நுண்மங்கள் நகரும் போது, அதனின் புரதங்கள் வரைவளவு கடத்தும் தன்மையெய் உடைத்து , அளவில் பெரிய மூலக்கூறுகளையும் கடத்தி செல்லும் வீரியம் மிக்கவை.

பகுப்பு:தீநுண்மங்கள்
விண் சூரியத் திறன்

**விண் சூரியத் திறன்** என்பது விண்ணில் சூரியத் திறனை சேர்த்து, புவியில் பயன்படுத்துவதை ஏதுவாக்கும் ஒரு ஒருங்கியம் ஆகும்.  இந்த ஏற்பாடு புவியில் சூரிய கலங்களைக் கொண்டு பெறப்படும் சூரிய திறனில் இருந்து வேறுபட்டதாகும்.  இந்த ஏற்பாட்டில் சூரிய ஆற்றலை விண்ணில் இருக்கும் திறன் செய்மதிகள் சேமித்து, புவிக்கு அனுப்பும். புவியின் காலநிலை, நேரம், புவிமண்டலம் ஆகியவற்றின் இடையூறு இல்லாமல் இந்த சேகரிப்பு நிகழும். 

## Videos
* Powering the Planet  20-minute streaming video from The Futures Channel that provides a "101" on space-based solar power
* Space Solar Power NewSpace 2010 Panel,72 minutes Featuring Dr Feng Hsu
* Space Solar Power and Space Energy Systems SSI - Space Manufacturing 14 Panel - 2010 - 27 min
* NASA DVD in 16 Parts
* Space Solar Power Press Conference September 12, 2008 (71 minutes)
* Google Tech Talk - Electricity from Orbit: The Case for R & D (55 minutes,2007)
* Presentation ESA  
* Space Solar Power Systems (SSPS) on JAXA Channel 7 minutes 

பகுப்பு:சூரியத் திறன்
பங்கேற்பு மக்களாட்சி

**பங்கேற்பு மக்களாட்சி** (Participatory democracy) என்பது, அரசியல் முறைமையின் செயல்பாட்டிலும் அதனை வழிநடத்துவதிலும் மக்களின் பரவலான பங்களிப்பை முன்னிலைப்படுத்தும் ஒரு மக்களாட்சி முறை ஆகும். நேரடி மக்களாட்சி இதன் ஒரு துணை வகை எனலாம். "மக்களாட்சி" என்பதன் பொருளே மக்களின் ஆட்சி என்பதாக இருப்பினும், வழமையான சார்பாண்மை மக்களாட்சியில் மக்களின் பங்கேற்பை வாக்களிப்பதுடன் மட்டுப்படுத்திவிட்டு உண்மையான ஆட்சிப்பொறுப்பை அரசியல்வாதிகளிடம் விட்டுவிடுவதாகவே உள்ளது.

பங்கேற்பு மக்களாட்சியில், அரசியல் குழுக்களின் எல்லா உறுப்பினரும் முடிவு எடுப்பதில் கூடிய பங்களிப்பு செய்வதற்கான வாய்ப்புகளை வழங்குவதற்கு முயல்கிறது. அத்துடன் இவ்வாறான வாய்ப்புக்களைப் பரவலாகப் பல்வேறு தரப்பு மக்களுக்கும் கிடைக்கும்படி செய்வதும் இதன் நோக்கமாகும்.

## மேற்கோள்கள்

பகுப்பு:அரசாட்சி முறைமைகள்
பகுப்பு:அரசறிவியல்
பகுப்பு:நல்லாட்சி
நார்மன் போர்லாக்

**நார்மன் எர்னஸ்ட் போர்லாக்** (*Norman Ernest Borlaug*, நோர்மன் ஏர்னெஸ்ட் போர்லாக், மார்ச் 25, 1914 – செப்டம்பர் 12, 2009) ஓர் அமெரிக்க வேளாண் அறிவியலார், மனிதத்துவ வாதி மற்றும் நோபல் அமைதிப் பரிசினைப் 1970 இல் பெற்றவர். இவர் பசுமைப் புரட்சியின் தந்தை என அறியப்படுகிறார் போர்லாக் அமைதிக்கான நோபல் பரிசு, விடுதலைக்கான அமெரிக்க தலைவர் பதக்கம் மற்றும் அமெரிக்க காங்கிரசின் தங்கப் பதக்கம் மூன்றையும் வென்ற ஐவரில் ஒருவர். இந்தியாவின் இரண்டாவது உயரிய விருதான பத்ம விபூசண் பெற்றவர்  அவரது கண்டுபிடிப்புகள் மூலம் 245 மில்லியன் மக்கள் பசியின் பிடியிலிருந்து காப்பாற்றப்பட்டிருப்பதாக மதிப்பிடப்படுகிறது.

## மேற்கோள்கள்
  

பகுப்பு:வேளாண் அறிவியலாளர்கள்
பகுப்பு:2009 இறப்புகள்
பகுப்பு:1914 பிறப்புகள்
பகுப்பு:நோபல் அமைதிப் பரிசு பெற்றவர்கள்
பகுப்பு:நோபல் பரிசு பெற்ற அமெரிக்கர்கள்
பகுப்பு:அமெரிக்க உயிரியலாளர்கள்
லுப்னா அல்-ஹுசைன்

**லுப்னா அஹ்மத் அல்-ஹுசைன்** ஒரு சூடானிய ஊடகவியலாளரும் சமூகப் போராளியும் ஆவார். சூலை 2009 இல் இவர் நீள்காற்சட்டை அணிந்தற்கான சூடானில் கைது செய்யப்பட்டார். பெண்கள் சூடானிய கலாச்சாரத்துக்கு அல்லது பொது உணர்வுக்கு எதிராகச் செயற்படுவது குற்றம் என்ற 192 தொகுதியின் கீழ் இவர் கைது செய்யப்பட்டார். இந்தச் சட்டம் படி இவருக்கு 40 சவுக்கடிகள் வழங்கப்பட்டிருக்கும். எனினும் பல பெண்ணியவாதிகள், மனித உரிமைச் செயற்பாட்டாளர்கள் போன்றோரிடம் இருந்து எழுந்த எதிர்ப்பும் காரணமாக இவருக்கு அபராதம் விதிக்கப்பட்டது. அபராதத்தை இவர் கட்ட மறுத்தால் சிறைத் தண்டனை பெற்றார். இவரது ஊடகவியாளர் சங்கம் இந்த தண்டனையை செலுத்தியதால், இவர் விடுதலை செய்யபப்ட்டார். எனினும் இவர் இப்படி விடுதலை செய்யப்பட்டதை விரும்பவில்லை.

பகுப்பு:பெண்ணியவாதிகள்
பகுப்பு:சமூகப் போராளிகள்
பகுப்பு:சூடான் மக்கள்
பகுப்பு:வாழும் மக்கள்
கன்னியாகுமரி

**கன்னியாகுமரி** (*Kanyakumari*) என்ற தலைப்பில் உள்ள கட்டுரைகள்:

## இடங்கள்
* கன்னியாகுமரி (நகராட்சி)
* கன்னியாகுமரி மாவட்டம்
* கன்னியாகுமரி (சட்டமன்றத் தொகுதி)
* கன்னியாகுமரி மக்களவைத் தொகுதி
* கன்னியாகுமரி மாவட்ட சார் நிலை நீதிமன்றங்கள்

## மக்கள்
*ஏ. கன்னியாகுமாரி, வயலின் இசைக்கலைஞர்

## ஏனைய
* கன்னியாகுமரி (புதினம்)
* கன்னியாகுமரி (திரைப்படம்)
-----
உடப்பு காளியம்மன் கோயில்

**உடப்பு காளியம்மன் கோயில்** இலங்கையின் வடமேல் மாகாணத்தின் புத்தளம் மாவட்டத்தில் உடப்பு என்னும் ஊரில் அமைந்துள்ளது. வரலாற்று பின்புலத்தைச் கொண்ட இவ்வாலயம் பல அற்புதங்களையும் பல அதியங்களையும் கொண்டதாகும்.

## வரலாறு
இவ்வாலயம் கிபி 1878 ஆம் ஆண்டு செங்கற்களால் கட்டப்பட்டு குடமுழக்குச் செய்யப்பட்டது. அதன் பின்னர் 1898 ஆம் ஆண்டில் இருபது ஆண்டுகளின் பின் பழைய விக்கிரகத்துக்குப் பதிலாக தற்போது இருக்கும் மூல விக்கிரகம் இந்தியாவிலிருந்து வரவழைக்கப்பட்டு பாலஸ்தானம் செய்யப்பட்டு முன்னேஸ்வரம் ஆலய குருக்களாக குமாரசாமி குருக்களால் மகா கும்பாபிஷேகம் செய்யப்பட்டது.

அக்காலத்தில் இவ்வூர் மக்கள் கடற்றொழிலை தமது ஜீவனோபாயத் தொழிலாக மேற்கொண்டனர். வெள்ளிக்கிழமையிலும் தொழில் செய்து வந்தனர். 

1900ஆம் ஆண்டு காசியில் இருந்து வந்த கங்காதர சுவாமி வெள்ளிக்கிழமையிலும் இவ்வூர் மக்கள் தொழில் செய்வதை கண்டு மனம் நொந்தார். பின் மக்களெல்லாம் ஒன்றிணைந்து வெள்ளிக்கிழமையில் தொழில் புரிவதில்லை என சக்திய வாசகம் செய்தார்கள்.

## அற்புதங்கள்
1850 ஆம் ஆண்டு கொடிய பேதிநோய் இங்கு பரவியது. மக்கள் ஊரை விட்டே ஓட முயற்சித்தார்கள். அவ்வமயம் இவ்வூரிலிருந்த காளி பக்தனான கொத்தக் கிழவன் என்பவருக்கு காளி உருவாகவே, மக்களை ஊரைவிட்டு நகர வேண்டாமென்றும், காளியின் கருணையினால் மக்கள் காப்பாற்றப்படுவார்கள் என்றும், காளிதேவிக்கு பச்சை ஓலையினால் குடில் கட்டி வேப்பிலை கும்பம் வைத்து கடல் நீரை எண்ணெயாக வார்த்து விளக்கெரிக்கும் படியும் கூறினாள். அவர்களும் அவ்விதமே செய்து தேவியை வழிபட்டனர். தேவிக்குப் பிரதிட்டை செய்து வேப்பிலை கும்பத்திலே பூத்துக்காய்த்ததாகவும், கடல் நீரில் விளக்கெரிந்ததாகவும் வழிவழியாக மக்கள் கூறுகின்றார்கள்.

## சிறப்புகள்
இவ்வாலய விழாவில் கரகம் பாலித்தல் முக்கிய நிகழ்வாக இடம்பெறும். இவ்வுற்சவத்தில் ஏழாம் நாள் இரவு ‘அர்த்த இராத்திரிக்கரகம்’ என்றும் அழைப்பார்கள். ஒன்பதாம் நாள் உற்சவத்தில் காலையில் ஆலய பூசகர் தேவ உரு ஏறி அக்கினிக்குண்டலமேந்தி ஊர்வலம் நடைபெறும். இதை ‘பிச்சைக்கரகம்’ என்பார்கள்.

பத்தாம் நாள் வேள்வி விழா கொண்டாடப்படும். பொங்கல் வைத்து தத்தம் நேர்த்திக் கடன்களை செலுத்துவார்கள்.

## மேற்கோள்கள்

பகுப்பு:புத்தளம் மாவட்டத்தில் உள்ள கோயில்கள்
பகுப்பு:இலங்கையில் உள்ள அம்மன் கோயில்கள்
செம்மை நெல் சாகுபடி

செம்மை நெல் சாகுபடி-நாற்றங்கால்நெல் சாகுபடியில் அதிக மகசூல் பெற தற்போதுள்ள நடைமுறையைவிட **செம்மை நெல் சாகுபடி** முறையினைக் கையாளுவது அவசியம்.

## பாய் நாற்றங்கால் தயாரிக்கும் முறை
ஏக்கருக்கு 3 கிலோ விதை நெல் தேவைப்படும். ஓர் ஏக்கர் நடவுக்கு ஒரு சென்ட் (40 சதுர மீட்டர்) நாற்று மேடை தேவை. அருகிலிருக்கும் மண்ணை எடுத்து நடவு வயலின் ஓரத்தில் ஒரு மீட்டர் அகலம் ஐந்து மீட்டர் நீளம் (1மீ து 5 மீ) அளவுள்ள 8 மேடைகளை உருவாக்க வேண்டும். மேடையை நன்கு சமப்படுத்தி 1 து 5 மீ அளவுள்ள பாலிதீன் சீட்டை விரித்து விட வேண்டும். தொழி மண்ணை 2 செ.மீ. உயரத்திற்கு சமமாக இடவேண்டும்.

பின் விதைநேர்த்தி செய்ய ஒரு கிலோ விதைக்கு சூடோமோனாஸ் 10 கிராம் மற்றும் அசோபாஸ் உயிர் உரம் மூன்று கிலோ விதைக்கு ஒரு பாக்கெட் (200 கி) என்ற அளவிலும் பயன்படுத்த வேண்டும். சூடோமோனாஸ் மற்றும் அசோபாஸ் ஆகியவற்றை தேவையான அளவு அரிசிக்கஞ்சி அல்லது தண்ணீரில் கரைத்த பின் அவற்றை விதைகளுடன் நன்றாக கலந்து நிழலில் உலர்த்த வேண்டும். நிழலில் உலர்த்திய விதைகளை தண்ணீரில் 24 மணி நேரம் ஊறவைத்து வடிகட்டி பின் (24 மணி நேரம்) முளைகட்ட வேண்டும். ஒவ்வொரு 5 ச.மீ. மேடையிலும் 375 கிராம் (முளை கட்டும் முன் எடை) விதையை முளைகட்டியபின் (இரண்டாம் கொம்பு) பரவலாக விதைக்க வேண்டும். விதைத்த பின் தென்னை ஓலைகள் கொண்டு மேடைகளை மூடிவிட்டு மூன்றாம் நாள் எடுத்துவிடலாம். விதைத்த ஒரு வாரத்திற்கு பின் நாற்று வளர்ச்சி குறைவாக இருந்தால் 0.5 சத யூரியா கரைசலை (0.5 சத கரைசல் தயாரிக்க 50 கிராம் யூரியாவை 10 லிட்டர் நீரில் கரைக்க வேண்டும்) பூவாளி கொண்டு தெளிக்க வேண்டும்.

## நடவு வயல்

செம்மை நெல் சாகுபடியில் நடவு வயலைச் சமன்படுத்துவது சரியாகச் செய்யப்பட வேண்டிய ஒன்றாகும். பள்ளமாக இருக்கும் இடங்களில் நடப்படும் இளநாற்றுகள் அழுகிவிட வாய்ப்புள்ளது. மேடுபள்ளமில்லாமல் பரம்படித்து சமன்படுத்த வேண்டும். நீர் வடியுமாறு சிறு வாய்க்கால்களை உருவாக்க வேண்டும். தேவையான 33 கிலோ டிஏபி உரத்தையும், 7 கிலோ பொட்டாஷ் உரத்தையும் அடியுரமாக நடவு வயலில் இடவேண்டும்.

## சதுர நடவு
ஒரு குத்துக்கு 1 நாற்றுவீதம் 14-15 நாட்கள் வயதுடைய நாற்றினை நடவு செய்ய வேண்டும். முடிந்த அளவுக்கு வேர்கள் மேல் நோக்காமலும் ஆழமாக இல்லாமலும் நடுவது நல்லது. நாற்றுக்களை 25 து 25 செ.மீ. இடைவெளியில் சதுர நடவு செய்யவும். சதுர நடவு செய்வதற்கு அடையாளமிடப்பட்ட கயிறு அல்லது நடவு அடையாளக் கருவியையும் (மார்க்கர்) பயன்படுத்தலாம். நன்கு சமப்படுத்திய நடவு வயலை இரண்டு நாட்கள் இஞ்சவிட்டு பின்பு தண்ணீரை சுத்தமாக வடிக்க வேண்டும். அதன்பின் மார்க்கர் அல்லது நடவு அடையாளக் கருவியைக் கொண்டு உருட்டியபின் சதுர நடவை மேற்கொள்ள வேண்டும். இவ்வாறு செய்வதால் 25 து 25 செ.மீக்கு சதுர நடவு பின்பற்றப் பட்டு பயிருக்கு தேவையான காற்றோட்டம், சூரிய வெளிச்சம் கிடைத்து பயிர் நன்கு வளர்ச்சி அடைந்து அதிக தூர்கள் பெற முடிகிறது. மேலும் சுழலும் களைக்கருவியை கொண்டு முறையே நடவு செய்த 10, 20, 30 மற்றும் 40ம் நாட்களில் நெற்பயிர்களுக்கு இடையில் குறுக்கும் நெடுக்குமாக உருட்டவேண்டும்.

பகுப்பு:தொழினுட்பம்
டிராப்பிக்ல்டர்

தற்போதைய சூழ்நிலையில் விவசாய வேலைகளுக்கான கூலியாட்கள் சரிவர கிடைக்கப்பெறாமல் பெறும் தட்டுப்பாடு நிலவுகிறது. இதனால் விவசாயிகள் சரியான நேரத்தில் விவசாயப்பணிகளை மேற்கொள்ள இயலாமல் நட்டத்தை சந்திக்க நேரிடுகிறது. இந்த குறையை போக்க உருவாக்கப்பட்டுள்ள ஓர் நவீன வேளாண் கருவியாக டிராபிக்கல்டர் விளங்குகிறது
## டிராப்பிக்ல்டர் கருவியின் அங்கங்கள்
# விதைப்பான்
# உரமிடும் கருவி
# பார் கலப்பை
# பரம்பு பலகை
# மண் அணைக்கும் கருவி
# களை எடுக்கும் கருவி

## டிராப்பிகல்டர் மூலம் பயிரிடப்படும் பயிர்கள்
டீராப்பிகல்டர் மூலம் வேர்கடலை, மக்காச்சோளம், சோளம், பயறு வகைகள், கம்பு மற்றும் கேழ்வரகு போன்ற பயிர்களைப் பயிரிட இயலும்.
## சிறப்பு அம்சங்கள்
# ஒரே சமயத்தில் பார் மற்றும் சால்களை அமைத்து, அடியுரம் இட்டு, விதைவிதைத்து விதையை மூட இயலும்.
# மேலும் பயிர் வளர்ந்த பின்னர் களை எடுத்தல் மற்றும் மண் அணைத்தல் போன்றவற்றை மேற்கொள்ள இயலும்.
# மண்ணின் ஈரம் இருக்கும் போதே விவசாயப்பணிகளை விரைவாக மேற்கொள்ள இயலும்.
# சீரான இடைவெளியில் (பயிர் வரிசைகள் மற்றும் ஒரே வரிசையில் உள்ள பயிருக்கு இடையில்) விதைக்க இயலும். எனவே பயிர் எண்ணிக்கையை பராமரிக்க முடியும்.
# அடியுரத்தை சரியான மற்றும் சீரான ஆழத்தில் இடுவதால் பயிர் எளிதாக வளர்ச்சியடைய ஏதுவாக இருக்கும்.
# அகன்ற பார் சால்களை உருவாக்குவதால் மானாவாரிப் பயிரில் மழை நீரை அறுவடை செய்ய இயலும்.
# டிராப்பிக்கல்டரை உழவுமாடுகள் மற்றும் டிராக்டர் இரண்டையும் கொண்டு இயக்க இயலும் என்பதால் சிறு, குறு, மத்திய மற்றும் பெரிய விவசாயிகள் என அனைத்து தரப்பினரும் பயன்படுத்த இயலும்.

பகுப்பு:வேளாண் கருவிகள்
காந்த விண்மீன்

thumb|காந்தப்புலக் கோடுகளுடன் காந்த விண்மீன் ஒன்றின் மாதிரி வரைபடம்
**காந்த விண்மீன்** (*Magnetar*) என்பது வளிம எரிஆற்றல் தீர்ந்து போன ஒருவகை நியூட்ரான் விண்மீன் (*Neutron star*) ஆகும். 1992 ஆம் ஆண்டு பிரின்ஸ்டன் பல்கலைக்கழகத்தைச் சேர்ந்த கிரிஸ்டஃபர் தாம்ப்ஸனும், ராபர்ட் டன்கனும் காந்த விண்மீன் நியதியை முதன்முதலில் நிலைநாட்டினர். அதற்கு ஆதாரமாக 1979 ஆம் ஆண்டிலே காந்த விண்மீன் ஒன்றிலிருந்து எழுந்த காமாக் கதிர்வீச்சுக்களை முதலில் அவரிருவரும் பதிவு செய்தனர். அதன் பிறகு அடுத்த பத்தாண்டுகளில் காந்த விண்மீன் நியதி பரவலாகப் பலரால் ஏற்றுக் கொள்ளப்பட்டது. சூப்பர்நோவா வயிற்றிலிருந்து பிறந்து சுருங்கிப் பேரளவு திணிவுள்ள காந்த விண்மீன்கள் (*Super-Dense Magnetars*) பூமியின் காந்த தளத்தைப் போன்று 1000 டிரில்லியன் மடங்கு தீவிரக் காந்த சக்தியைக் கொண்டவை. காந்த வீண்மீன்களை அதி தீவிர ஆற்றல் உள்ள காந்தப் புலம் சூழ்ந்திருக்கிறது. அந்தக் காந்தப் புலமே தேய்வடைந்து பேரளவு சக்தி வாய்ந்த மின்காந்த கதிர்வீச்சாக (High Energy Electromagnetic Radiation) குறிப்பாக எக்ஸ்ரே, காமாக் கதிர்களாக மாறி எழுகின்றன.

இதுவரை (2007) விண்வெளியில் 16 காந்த விண்மீன்கள் கண்டுபிடிக்கப்பட்டுள்ளன. அவற்றில் இரண்டு விதங்கள் உள்ளன. முதல் வகை: *SGR* என்று அழைக்கப்படும் "மென்மைக் காமாக் கதிர் மீளெழுச்சி மீன்கள்" (*Soft Gamma Ray Repeaters*). அடுத்த வகை: *AXP* என்று குறிப்பிடப்படும் "முரண் எக்ஸ்ரே துடிப்பு மீன்கள்" (*Anomalous X-Ray Pulsars*).

இதுவரை பிரபஞ்சத்தில் பதிவு செய்த காந்த விண்மீன்களில் அதி தீவிரக் காந்தப்புலம் கொண்டது: SGR 1806-20. அதன் கணிக்கப்பட்ட காந்தப்புலம்: 2 X (10^11) டெஸ்லா அல்லது 2 X (10^15) காஸ் (*Gauss*) (1 டெஸ்லா = 10,000 காஸ்). பூத வல்லமை உடைய அந்த காந்த விண்மீனின் தீவிரத்தை ஒப்பாகக் காட்ட வேண்டுமானால் இப்படிக் கூறலாம். பூமியின் காந்தப் புலம்: அரை காஸ். மருத்துவ மனையில் உள்ள "காந்த இணைத் துடிப்புப் படவரைவு யந்திரம்" (MRI – *Magnetic Resonance Imaging Machine*) 32,000 காஸ். ஆய்வுக் கூடங்களில் இதுவரை தயாரிக்க முடிந்த காந்த தளம் : 40 டெஸ்லாக்கள் (400,000 காஸ்).

பகுப்பு:விண்மீன்கள்
பகுப்பு:வானியல்
பத்ம விபூசண்

**பத்ம விபூசண்** (*Padma Vibhushan*) என்பது தனிச்சிறப்பு வாய்ந்த, சிறந்த பணிகளுக்காக இந்திய அரசு குடிமக்களுக்கு வழங்கும் உயரிய  விருது ஆகும். இவ்விருதினைப் பெறுபவர்களுக்குப் பதக்கம் ஒன்றும் பாராட்டிதழ் ஒன்றும் கொடுக்கப்படுகிறது. இதனை ஜனவரி 2, 1954 அன்று இந்தியக் குடியரசுத் தலைவர் நிறுவினார். எந்த ஒரு துறையிலும் சிறந்து விளங்கும் ஒருவருக்கு இவ்விருது ஆண்டுதோறும் வழங்கப்படுகின்றது. 2025 வரை, 343 நபர்களுக்கு இந்த விருது வழங்கப்பட்டுள்ளது.  

## விருது பெற்றவர்களின் பட்டியல்

## மேற்கோள்கள்

## வெளியிணைப்புகள்
* 2014ஆம் ஆண்டில் விருது பெற்றவர்கள்
* 
* இந்திய அரசு வலைத்தளம் - 1954 முதல் 2013 வரை பத்ம விபூசண் விருது பெற்றவர்கள் பற்றிய விவரம்

பகுப்பு:இந்தியாவின் உயரிய விருதுகள்

பகுப்பு:பரிசுகளும் விருதுகளும்
சட்ட உரிமை

**சட்ட உரிமை** (legal rights) என்பது, ஒரு குறித்த சமூகத்தினால் வழங்கப்படும் ஒருவகை உரிமை ஆகும். இது அச் சமூகத்தின் சட்டங்கள், வழக்காறுகள், நம்பிக்கைகள் என்பவற்றைக் கருத்தில் எடுத்து ஒரு சட்டவாக்க அமைப்பினால் உருவாக்கப்பட்டு அச் சமூகத்தின் சட்டங்களில் சேர்க்கப்படுகின்றது. சட்ட உரிமை மனிதருடைய சட்டங்களால் திருத்தப்படவோ, இல்லாமல் ஆக்கப்படவோ, அல்லது கட்டுப்படுத்தப்படவோ கூடியது. இது "குடிசார் உரிமை" என்றும் குறிப்பிடப்படுவது உண்டு. இது சமூகத்தின் சட்டங்கள், வழக்காறுகள், நம்பிக்கைகள் என்பவற்றில் தங்கியிராத இயல்பு உரிமை என்பதிலிருந்து மாறுபட்டது. இதனால் இயல்பு உரிமைகளைப்போல் சட்ட உரிமைகள் உலகம் தழுவியவை அல்ல. ஆனால் பண்பாடு, அரசியல் என்பவற்றைச் சார்ந்து இருப்பவை.

## மேலோட்டம்
எது இயல்பு உரிமை, எது சட்ட உரிமை? என்ற கேள்வி மெய்யியலிலும், அரசியலிலும் முக்கியமான இடத்தைப் பெறுகின்றது. இயல்பு உரிமைகள் என்னும் கருத்துருவை விமர்சிப்பவர்கள், உலகில் இருக்கக்கூடிய ஒரே உரிமை சட்ட உரிமை மட்டுமே என்று வாதிடுகின்றனர்.

பகுப்பு:உரிமைகள்
குழு உரிமை

**குழு உரிமை** என்பது தனித்தனியாக அன்றி ஒரு குழுவினர் ஒருங்கே கொண்டிருக்கும் உரிமை அல்லது ஒரு குறிப்பிட்ட குழுவிற்குள் மட்டும் ஒரு தனி ஆள் கொண்டிருக்கும் உரிமை ஆகும். இது தனிமனித உரிமை என்பதற்கு மாறானது. குழு உரிமைகள் என்பன, தாயக மக்கள் உரிமைகள் குறித்த சாற்றுரையில் நிலைநாட்டப்பட்டிருப்பதுபோல், தாயக மக்கள் உரிமைகள் குறித்த சூழலில், மக்களுடைய உரிமைகளையும் குறிக்கும். குழு உரிமைகள் நேரடியாக மனித உரிமைகளுக்க்குச் சமமானது அல்ல. ஏனெனில் குழு உரிமைகள் வேவ்வேறு குழுக்களுக்கு வேறுவேறு விதமாக அமைகின்றன. இவை ஒரு மனிதன் என்ற அளவில் உலகிலுள்ள எல்லா மக்களுக்கும் பொதுவானவை அல்ல. வரலாற்றில் குழு உரிமைகள் சில சமயங்களில் தனிமனித உரிமைகளை மட்டுப்படுத்துவதற்கும், வேறு வேளைகளில் தனிமனித உரிமைகளை மேம்படுத்துவதற்கும் பயன்படுத்தப்பட்டுள்ளது. எனினும் இக் கருத்துரு சர்ச்சைக்கு உரியதாகவே உள்ளது.

## மேற்குலகம்
மேற்கு நாடுகளில் தனிமனித உரிமை என்பது சுதந்திரத்துடன் தொடர்புள்ளதாகப் பார்க்கப்படும் அதே வேளை, குழு உரிமை என்பது, அளவுக்கு மீறிய அரச கட்டுப்பாட்டைக் கொண்டிருக்கும் எனக் கூறப்படுகிறது. இது ஏனெனில், மேற்கு நாடுகளில் தனிமனித உரிமைகள் நிலைநாட்டப்படுவது, சட்டத்தின் முன் எல்லோரும் சமம், அரசிடம் இருந்து மக்களைப் பாதுகாத்தல் என்பவற்றுடன் தொடர்பு கொண்டுள்ளது. எடுத்துக்காட்டாக, "மக்னா கார்ட்டா" எனப்படும் பெரும் சுதந்திரப் பட்டயத்தில், தனது விருப்பங்கள் சட்டத்துக்குக் கட்டுப்பட்டவையாக இருக்கும் என்றும், குடிமக்களின் குறிப்பிட்ட சில உரிமைகள் அரசினால் வெளிப்படையாகப் பாத்துகாக்கப்படும் என்றும், ஆங்கிலேய அரசர் ஒத்துக்கொண்டார். ஐக்கிய அமெரிக்காவில், உள்நாட்டுப் போருக்குப் பின்னர் 1868 ஆம் ஆண்டில் செய்யப்பட்ட 14 ஆவது அரசமைப்புச் சட்டத்திலேயே மனிதன் என்ற அளவில் தனி மனிதரின் உரிமைகள் நிலைநாட்டப்பட்டன. 14 ஆவது திருத்தம், முன்னாள் அடிமைகளின் உரிமைகளைப் பாதுகாப்பதை நோக்கமாகக் கொண்டிருந்தது.

## குடியேற்றவாதம்
குழு உரிமைகள், குடியேற்றவாதம், சட்டமாக்கப்பட்ட இனவாதம், வெள்ளையர் தேசியவாதம் போன்றவற்றின் பின்னணியில், எதிர்மறையான பண்புகளையும் கொண்டிருக்கக்கூடும். எடுத்துக்காட்டாக, இனவொதுக்கல் ஆட்சிக்காலத்தின்போது, உள்ளூர் வாசிகளையும், வெளியிலிருந்து வருவோரையும், இனக்குழுக்களாக வகைப்படுத்தி, அதன் அடிப்படையிலேயே உரிமைகள் வழங்கப்பட்டன. இதன்மூலம் முதலாம், இரண்டாம் தரக் குடிமக்கள் என்னும் பாகுபாடு ஏற்படுத்தப்பட்டது.

பகுப்பு:உரிமைகள்
லீவா பாலைவனச்சோலை

**லீவா பாலைவனச்சோலை** என்பது, ஐக்கிய அரபு அமீரகத்தின், அபுதாபி அமீரகத்தில் அடங்கியுள்ள பெரிய பாலைவனச் சோலைப் பகுதி ஆகும். இது பாரசீகக் குடாக் கரையில் இருந்து சுமார் 100 கிலோமீட்டர் தொலைவிலும், அபுதாபி நகரத்தில் இருந்து தென் தென்மேற்கில் 150 கிலோமீட்டர் தொலைவிலும் அமைந்துள்ளது. இது ரப் அல் காலி பாலைவனத்தின் விளிம்புப்பகுதியில், ஏறத்தாழ  ஐ மையமாகக்கொண்டு அமைந்துள்ல இப்பகுதி, கிழக்கு மேற்காக 100 கிலோமீட்டர்வரை நீண்டு அமைந்துள்ளது. இப் பாலைவனச் சோலைப் பகுதியில் சுமார் 50 ஊர்கள் உள்ளன. முசாய்ரி என்னும் இடம் இப்பகுதியின் பொருளாதார மையமாகவும் புவியியல் மையம் ஆகவும் விளங்குகிறது. அபுதாபியிலிருந்து வரும் நெடுஞ்சாலை இவ்வ்விடத்தில் இரண்டாகப் பிரிந்து ஒரு சாலை கிழக்கு நோக்கி 65 கிலோமீட்டர்கள் தொலைவில் உள்ள கிழக்குக் கோடியிலுள்ள ஊரான மதார் பின் உசாய்யாவுக்கும், மற்றச்சாலை மேற்கு நோக்கி மேற்குக் கோடியிலுள்ள அராதா என்னும் ஊருக்கும் செல்கின்றன. இப் பகுதியின் மக்கள்தொகை பற்றிய புள்ளிவிபரங்கள் எதுவும் கிடையாது. எனினும் செய்மதிப் படங்களைக் கொண்டு செய்யப்பட்ட மதிப்பீடுகளின்படி இப் பகுதியில் 50,000 க்கும் 150,000 க்கும் இடைப்பட்ட அளவில் மக்கள் வாழ்வதாகத் தெரிகிறது.

## மேற்கோள்கள்

பகுப்பு:ஐக்கிய அரபு அமீரகம்
டெல் போட்ரோ

**ஹுவான் மார்ட்டின் டெல் போட்ரோ** (எசுப்பானிய ஒலிப்பு : xwan marˈtin del ˈpotɾo; பிறப்பு 23 செப்டம்பர் 1988), உலகத்தர வரிசையில் ஐந்தாவதாகவுள்ள அர்ஜெண்டினா நாட்டு வரிப்பந்து (டென்னிஸ்) ஆட்ட வீரர் ஆவார். உலகத்தர வரிசையில் தற்போது முதலிடத்திலுள்ள ரோஜர் ஃபெடரரை 3-6, 7-6 (7/5), 4-6, 7-6 (7/4), 6-2 என்ற தொகுப்புக்கணக்கில் வீழ்த்தியதன் மூலம் 2009-யூ.எஸ்.ஓப்பன் ஆடவர் பிரிவில் வாகையாளராகியுள்ளார்.
## மேற்கோள்கள்

பகுப்பு:அர்கெந்தீன டென்னிசு வீரர்கள்
பகுப்பு:1988 பிறப்புகள்
பகுப்பு:வாழும் மக்கள்
சு. மச்சேந்திரநாதன்

**சுப்ரமணியன் மச்சேந்திரநாதன்** இந்திய ஆட்சிப் பணிக்கு 1979ம் ஆண்டு தேர்வு பெற்றவர். தூத்துக்குடி துறைமுகப் பொறுப்புக் கழகத்தின் தலைவராகவும், தமிழ்நாடு மின் வாரியத்தின் தலைவராகவும் மற்றும் தமிழக அரசின் போக்குவரத்து ஆணையராகவும் பணியாற்றியுள்ளார். மே 2010 முதல் பத்திய அரசு பணிக்கு மாற்றபட்டார். 20.11.2013 முதல் மத்திய அமைச்சரவை செயலகத்தின் ஒருங்கிணைப்பு மற்றும் பொது முறையீடுகள் துறையின் செயலராக பணிபுரிந்து வருகிறார்.

## குறிப்புகளும் மேற்கோள்களும்


பகுப்பு:தமிழ்நாடு அரசு அதிகாரிகள்
பகுப்பு:1954 பிறப்புகள்
பகுப்பு:வாழும் மக்கள்
வில்பிரட் தீசிசர்

**வில்பிரட் தீசிசர்** சி.பி.ஈ, டி,.எசு.ஓ (Wilfred Thesiger) (3 சூன், 1910 – ஆகத்து 24, 2003)ஒரு பிரித்தானிய நாடுகாண் பயணியும், பயண எழுத்தாளரும் ஆவார். இவர் எத்தியோப்பியாவின் தலை நகரமான அடிசு அபாபாவில் பிறந்தார். இவரின் தந்தை வில்பிரட் கில்பர்ட் தீசிசர் ஒரு ராசதந்திரி, நடிகரான ஏர்ணெச்ட் தீசிசர் இவரது ஒன்றுவிட்ட சகோதரர். இந்தியாவின் வைசுராயாக இருந்த பிரடெரிக் தீசிசர் இவரது இவரின் தந்தையின் சகோதரர்.

## இளமைக்காலம்
தீசிசர், ஏட்டன் கல்லூரியிலும், ஆக்சுபோர்டு பல்கலைக் கழகத்திலும் கல்வி கற்றார். ஆக்சுபோர்டில் வரலாற்றில் பட்டம் பெற்றார். 1930௧933 வரை ஆக்சுபோர்டின் குத்துச் சண்டைக் குழுவில் இருந்தார். 1933 ஆம் ஆண்டில் அக் குழுவுக்கு இவரே தலைவரானார். 1930 ஆம் ஆண்டில் எதியோப்பியப் பேரரசர் ஏலி செலாசியின் முடிசூட்டுவிழாவுக்குத் தனிப்பட்ட அழைப்பின்பேரில் ஆப்பிரிக்கா வந்தார். 1933 ஆம் ஆண்டில் அவாசு ஆற்றின் பாதை குறித்து ஆராய்வதற்காக அரச புவியியல் கழகத்தினால் நிதி அளிக்கப்பட்ட பயணத் திட்டமொன்றில் சேர்ந்து மீண்டும் ஆப்பிரிக்காவுக்கு வந்தார். இப்பயணத்தின்போது இவர் ஔசா சுல்தானகத்துக்குள் நுழைந்த முதலாவது ஐரோப்பியர் என்ற பெருமையைப் பெற்றதுடன், அப்பே ஏரிக்கும் சென்றார்.

1935 ஆம் ஆண்டில் தீசிசர், தர்பூர், மேல் நைல் பகுதி ஆகிய பகுதிகளில் நிலைகொண்டிருந்த சூடான் அரசியல் சேவையில் இணைந்தார். இவர் சூடான் பாதுகாப்புப் படை, சிறப்பு வான்படை ஆகியவற்றில் சேர்ந்து மேசர் தரத்துடன், பல பாலைவனப் படை நடவடிக்கைகளில் ஈடுபட்டார். இரண்டாம் உலகப் போரின்போது இடம்பெற்ற கிழக்கு ஆப்பிரிக்கப் படைநடவடிக்கைகளில், கிடியன் படையுடன் சேர்ந்து எதியோப்பியாவில் போரிட்டார். அப்போது அகிபார் என்னும் இடத்தையும் அங்கிருந்த 2500 இத்தாலியப் படையினருடன் கூடிய படை முகாமையும் கைப்பற்றியமைக்காக டி.எசு.ஓ எனப்படும் சிறப்புச் சேவை ஒழுங்கு விருதும் இவருக்குக் கிடைத்தது. அதன் பின்னர், வடக்கு ஆப்பிரிக்கப் படை நடவடிக்கைகளில், தொலைதூரப் பாலைவனக் குழுவில் பணியாற்றினார்.


|WilfredThesiger
|WilfredThesiger
| WilfredThesiger
|Salim Bin Ghabaisha
|Salim Bin Kabina & WilfredThesiger
|WilfredThesiger
|WilfredThesiger
| WilfredThesiger
|Salim Bin Ghabaisha
|WilfredThesiger
|WilfredThesiger


பகுப்பு:நாடுகாண் பயணிகள்
பகுப்பு:1910 பிறப்புகள்
பகுப்பு:2003 இறப்புகள்